Lazare Hoche
Lazare Hoche, 1768-1797, fransk officer. Hoche udmærkede sig, da han i 1793 under Revolutionskrigene tvang de preussiske og østrigske hære tilbage fra Alsace. Kort efter blev han dog anklaget for forræderi og sad fængslet indtil Robespierres fald i juli 1794. Han ledede herefter nedkæmpelsen af opstanden i Vendée, slog emigranternes invasionsforsøg ved Quiberon i Bretagne tilbage og sejrede i 1797 over den østrigske hær ved Neuwied.